Sofia Tuominen Elämänkatsomustiedon tuntisuunnitelma: **Elämänkaari, vanhuus ja vanheneminen** (luokat 1-4) 2 tuntia

|  |  |  |  |  |
| --- | --- | --- | --- | --- |
| Min | Sisältö | Menetelmät | Tavoitteet | Oppilaan toiminta |
| 10 | Opettaja lukee tarinan, jossa puhutaan lemmikin ja/tai isovanhemman kuolemasta sekä vanhenemisesta yleensä. | Ääneen lukeminen | Luokan rauhoittaminen ja valmistaminen käsiteltävään asiaan | Rauhallinen kuunteleminen |
| 15 | Opettaja ohjaa keskustelua. Aiheena oppilaiden kokemukset kuolemasta ja vanhenemisesta. Onko oppilailta kuollut isovanhempia, lemmikkejä ym.? Miten oppilaat ovat muuttuneet kun he ovat tulleet vanhemmiksi? | Keskustelu | Kuolemasta puhumisen harjoitteleminen. Kuolleen ihmisen tai eläimen muistelu. | Keskusteleminen ja kuunteleminen |
| 30 | Luokka jaetaan ryhmiin.  Opettaja näyttää kuvan, jossa näkyy ihmisen elämänkaari ja kysyy, mitä mihinkin elämänvaiheeseen yleensä kuuluu. Kukin ryhmä kirjoittaa ja piirtää yhdestä elämänvaiheesta A4-kokoisen paperin. | Ryhmätyö | Oppilaat toimivat ryhmässä ja miettivät, mitä mihinkin elämänvaiheeseen kuuluu ja tuottavat kirjallisen/kuvallisen työn ryhmän päätösten pohjalta. | Ryhmässä toimiminen |
| 15 | Tuotokset laitetaan seinälle ja kukin ryhmä esittelee omansa muille. Opettaja täydentää. | Oppilaan esitys | Oppilaat esittelevät tuotoksensa selkeästi ja elämänvaiheet muodostavat yhtenäisen kokonaisuuden. | Esittely ja kuunteleminen. |
| 20 | Oppilaat tekevät vihkoon tehtävän kirjoittaen ja piirtäen, jossa he miettivät itseään vauvana, aikuisena ja vanhuksena. Kotona voi kysyä lisää itsestään vauvana. | Vihkotyöskentely | Oman elämänkaaren pohtiminen ja vanhenemisen ymmärtäminen osana omaa itseä. | Kirjoittaminen, piirtäminen, kyseleminen vanhemmilta... |